William Davenant

William Davenant (1606–1668) var en engelsk lyriker, dramatiker og teaterdirektør.

Sammen med Thomas Killigrew var Davenant en av de få figurene innen det engelske renessanseteateret som fikk en karriere i karolinsk tid og under restaurasjonen, og som var aktiv både før og etter den engelske borgerkrigen og under protektoratet og det engelske interregnum.

 Liv og virke 
Davenant var sønn av ekteparet Jane Sheperd og John Davenant, han var borgermester og innehaver av Crown Tavern (eller Crown Inn) i Oxford. William Shakespeare var fadder, og ryktet ville ha det til at han var guttens biologiske far. Shakespeare bodde ofte på Crown Tavern under sine reiser mellom London og Stratford-upon-Avon, og det ganske løse ryktet ser ut til å stamme fra en kommentar av Samuel Butler: «For [William Davenant] selv syntes hans litteratur å stamme fra samme kilde som den Shakespeare skrev fra, og han hadde ikke noe i mot å bli kalt hans sønn».«It seemed to him [Davenant] that he writ with the very same spirit that Shakespeare [did], and seemed content enough to be called his son.» Butler mente også selv at noen tekstutdrag var grunnlag nok til å påvise et slektskap.

Da forfatteren Ben Jonson døde i 1637 ble Davenant utnevnt til den etterfølgende poet laureate. Han ble dømt for høyforræderi i 1641, men som forkjemper for stuartene støttet Davenant kong Karl I. Kongen adlet ham i 1643, og sendte ham blant annet som uoffisiell ambassadør til Frankrike. I 1649 utnevnte kong Karl II Davenant til skattmester i den amerikanske kolonien Virginia.

På begynnelsen av restaurasjonen, 21. august 1660, tildelte Karl II to privilegiebrev som ga Davenant og Thomas Killigrew tillatelse til å danne hvert sitt teaterselskap. Killigrews ensemble be sponset av kongen selv, og ble kalt King's Company. Davenants ensemble ble finansiert av hertugen av York, senere kong Jakob II, og ble kalt Duke's Company. Duke-ensembelets stjerne var Thomas Betterton, en av tidens mest kjente skuespillere.

William Davenant døde 62 år gamel den 7. april 1668 etter nesten 40 års problemer med syfilis. Han er bisatt i «Poet's Corner» ved Westminster Abbey; på gravsteinen står : «O rare Sir William Davenant».

Med sine komedier og dramaer skapte Davenant de første teaterstykkene i restaurasjonstiden, og han blir dermed betraktet som Johnsons etterfølger. The Siege of Rhodes (1656), med musikk av blant annet Henry Lawes og Matthew Locke er den første engelske opera.

 Bibliografi (utvalg) 
Episke dikt
 Ieffereidos (1630)
 Madagascar, with other Poems (1638)
 London, King Charles his Augusta, or, City Royal, of the founders, the names, and oldest honours of that City (1648)
 A Discourse upon Gondibert, an heroick poem, eller kun som Gondibert (1650), opprinnelig utgitt uferdig, deretter utgitt på nytt i 1651 i sin endelige form og inklduerte også Davenants «Preface to his most honour’d friend Mr. Hobs» og «The Answer of Mr. Hobbes to Sir William D’Avenant’s Preface before Gondibert» av Thomas Hobbes, som til boken ble dedikert; den offisielle andreutgaven i 1653 inneholder også «Certain Verses, written by severall of the author’s friends».
 Wit and Drollery: Jovial Poems (1656)
 Poems on Several Occasions (1657)

Drama
 Albovine, King of the Lombards, tragedie (ca. 1626-9; trykt 1629)
 The Cruel Brother, tragedie (lisensiert 12. januar 1627; trykt 1630)
 The Just Italian, komedie (lisensiert 2. oktober 1629; trykt 1630)
 The Wits, komedie (lisensiert 19. januar 1634; trykt 1636)
 Love and Honour, tragikomedie, også framført som The Courage of Love; and The Nonpareilles, or The Matchless Maids (lisensiert 20. november 1634: trykt 1649)
 The Temple of Love, maskerade  (lisensiert 10. februar 1635; trykt 1635)
 News from Plymouth, komedie (lisensiert 1. august 1635; trykt 1673)
 The Platonick Lovers, komedie (lisensiert 16. november 1635; trykt 1636)
 The Triumphs of the Prince D'Amour, maskerade  (framført 23. eller 24. februar 1636; trykt 1636)
 Britannia Triumphans, maskerade, with Inigo Jones (lisensiert 8. januar 1638; trykt 1638)
 Luminalia or The Festival of Light, maskerade, med Inigo Jones (lisensiert 6. februar 1638; trykt 1638)
 The Unfortunate Lovers, tragedie (lisensiert 16 .april 1638; trykt 1643)
 The Fair Favourite, tragikomedie (lisensiert 17. november 1638; trykt 1673)
 The Spanish Lovers, or The Distresses, komedie (lisensiert 30. mars 1639; trykt 1673)
 Salmacida Spolia, maskerade  (framført 21. januar 1640; trykt 1640)
 The Siege of Rhodes, Part I, tragikomedie (framført september 1656; trykt 1656)
 The Cruelty of the Spaniards in Peru, opera (framført og trykt 1658)
 The History of Sir Francis Drake, historie (framført 1658-9; trykt 1659)
 The Siege of Rhodes, Part II, tragikomedie (ca. 1657-9; trykt 1663)
 The Playhouse to Be Let, komedie (framført ca. august 1663; trykt 1673); inkluderte Sir Frances Drake and The Cruelty of the Spaniards in Peru
 The Man's the Master, komedie (framført 26. mars 1668; trykt 1669)

 Referanser 

 Litteratur 
 Edmond, Mary (1987): Rare Sir William Davenant. – Manchester : Univ. Pr., ISBN 0-7190-2286-X
 Terence P. Logan & Smith, Denzell S., red. (1975): The Later Jacobean and Caroline Dramatists: A Survey and Bibliography of Recent Studies in English Renaissance Drama, Lincoln, Nebraska, University of Nebraska Press.

 Eksterne lenker 
 Biografi 
 Biografi hos TheatreDatabase.com
 «Shakespeare and Mrs. Davenant»
 Detaljert biografi hos Oldpoetry.com

 Dikt og tekster 
 Four poems at the Poetry Archive 
 Five poems from Metaphysical Lyrics & Poems of the 17th century hos Bartleby.com
 Three poems from The Oxford Book of English Verse: 1250–1900 hos Bartleby.com
 The complete text of Davenant and Dryden's adaptation of The Tempest

Kategori:Engelske dramatikere
Kategori:Engelske lyrikere
Kategori:Engelske forfattere
Kategori:Personer fra Oxford